als_Latn dik_Latn azb_Arab
Prishtinë, 14 mars 2015 – Kryeministri Isa Mustafa ka pranuar se Kosova është ende larg përmbushjes së standardeve të konsumatorëve. Por nuk ka vonuar të premtojë se Qeveria që ai drejton do të bëjë krejt çfarë është e mundur që konsumatorët kosovarë të gëzojnë të drejtën e përmbushjes së nevojave bazë, të drejtën e zhdëmtimit, të drejtat për edukimin e konsumatorëve dhe të drejtën për një mjedis të shëndetshëm.
“Ne të gjithë jemi konsumatorë. Sot është dita jonë. Dita Ndërkombëtare e Konsumatorit. Ne kemi të drejtë të marrim atë për të cilën paguajmë. E çka është më e rëndësishmja, është e drejtë e jona që atë që paguajmë dhe marrim të jetë e mirë për shëndetin tonë”, ka thënë Mustafa, në një status të tij në Facebook.
“Kosova bën pjesë në mozaikun e shteteve ku flitet për të drejtën e konsumatorit. Ne ende jemi larg përmbushjes së standardeve. Por, qeveria që unë drejtoj do të bëjë çfarë është e mundur që konsumatorët kosovarë të gëzojnë të drejtën e përmbushjes së nevojave bazë, të drejtën e zhdëmtimit, të drejtat për edukimin e konsumatorëve dhe të drejtën për një mjedis të shëndetshëm”, ka shtuar ai.
Me të drejtë, është ngritur shqetësimi për rrezikun nga produkte të dyshimta dhe me afat të skaduar, që shumë herë mund të gjenden në tregjet e Kosovës.
“Pa paragjykuar rezultatet, ju siguroj që qeveria që unë drejtoj do të dëgjoj ankesat e konsumatorëve dhe do të këmbëngulë për t’u siguruar që konsumatori kosovar ushqehet dhe shërbehet me furnizim që plotëson standardet më të mira evropiane”, ka thënë kryeministri Mustafa.
als_Latn als_Latn als_Latn als_Latn als_Latn